CELEX: 62010TN0583
Language: lt
Date: 2010-12-27 00:00:00
Title: Byla T-583/10: 2010 m. gruodžio 27 d. pareikštas ieškinys byloje Deutsche Telekom prieš VRDT — TeliaSonera Denmark (magenta spalvos atspalvis)

19.2.2011   
            
            
               LT
            
            
               Europos Sąjungos oficialusis leidinys
            
            
               C 55/31
            
         2010 m. gruodžio 27 d. pareikštas ieškinys byloje Deutsche Telekom prieš VRDT — TeliaSonera Denmark (magenta spalvos atspalvis)
   (Byla T-583/10)
   2011/C 55/56
   Kalba, kuria surašytas ieškinys: anglų
   
      Šalys
   
   
      Ieškovė: Deutsche Telekom AG (Bona, Vokietija), atstovaujama advokatų T. Dolde, V. von Bomhard ir B. Goebel
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: TeliaSonera Denmark A/S (Kopenhaga, Danija)
   
      Ieškovės reikalavimai
   
   
               —
            
            
               Panaikinti 2010 m. spalio 22 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 463/2009-4.
            
         
               —
            
            
               Priteisti iš atsakovės arba kitos procedūros Apeliacinėje taryboje šalies, jei ji įstotų į šią bylą, bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: spalvinis prekių ženklas, kurį sudaro magenta spalvos atspalvis, 38 ir 42 klasių paslaugoms — Bendrijos prekių ženklo paraiška Nr. 212787.
   
      Bendrijos prekių ženklo savininkas: ieškovė.
   
      Šalis, prašanti pripažinti Bendrijos prekių ženklo registraciją negaliojančia: kita procedūros Apeliacinėje taryboje šalis.
   
      Prašymo pripažinti Bendrijos prekių ženklo registraciją negaliojančia pagrindai: šalis, prašanti pripažinti Bendrijos prekių ženklo registraciją negaliojančia, savo prašymą grindė absoliučiais atmetimo pagrindais pagal Tarybos reglamento (EB) Nr. 207/2009 4 straipsnį ir 7 straipsnio 3 dalį.
   
      Anuliavimo skyriaus sprendimas: nutraukti bylą atsiėmus prašymą pripažinti prekių ženklo registraciją negaliojančia.
   
      Apeliacinės tarybos sprendimas: atmesti apeliaciją kaip nepriimtiną.
   
      Ieškinio pagrindai: Tarybos reglamento Nr. 207/2009 59 straipsnio pažeidimas, nes Apeliacinė taryba: i) netinkamai įvertino apeliacijos priimtinumą ir ii) paneigdama teisėtą interesą tęsti procedūrą, pažeidė Tarybos reglamento Nr. 207/2009 85 straipsnio 3 dalį ir 83 straipsnį.